hu hu hu hu en en hu sv de en en hu hu hu hu it en pt hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Mostantól magyar bankszámlaszámot is ad a TransferWise | FinTechZone
írta Tudósítás | 2020. 09. 16. | Digitális pénzügyek, Fintech szolgáltatások, Nemzetközi fintech startupok, Összes hír
fintech | Giro | MNB | Transferwise
A TransferWise, a nemzetközi pénzkezelés megújításán dolgozó tech cég a mai napon bejelentette, hogy közvetlen hozzáférést kapott Magyarország fizetési rendszeréhez. A Magyar Nemzeti Bank (MNB) egy közvetlen elszámolási számlát biztosít a cégnek, melyen keresztül a TransferWise hozzáfér Magyarország fizetési rendszeréhez, beleértve az új, azonnali pénzküldési rendszert és a bankközi klíring rendszert (BKR), a GIRO-t – olvasható a társaság közleményében.
Ez a hozzáférés általában korlátozott, csak bankok és biztosítók számára elérhető. Azonban az elmúlt évtizedben a pénzügyi szféra alapos változáson ment keresztül a fintech cégek megjelenésével.
Ezeknek a cégeknek az általuk kínált szolgáltatások tekintetében ugyanazoknak a szabályozásoknak kell megfelelniük, mint a bankoknak.
Azáltal, hogy ezek az új típusú szolgáltatók hozzáférnek a fizetési rendszerhez, illetve az azonnali fizetések széleskörű bevezetésével az MNB egy olyan politikát folytat, ami biztosítja, hogy Magyarország pénzügyi infrastruktúrája lépést tartson a folytonosan változó piaccal.
Újabb mérföldkő a TransferWise életében
2018-ban a cég elsőként kapott hozzáférést az Egyesült Királyság fizetési hálózatához, ezzel biztosítva egy saját, Bank of England (Angol Nemzeti Bank) által vezetett elszámolási számlát és hozzáférést az Egyesült Királyság azonnali fizetési rendszeréhez (Faster Payment Scheme, FPS).
Magyarországon a TransferWise az MNB-vel közösen dolgozta ki ezt az EU számára is jelentős előrelépést, ami során a magyar felhasználók hozzáférést kapnak a leginnovatívabb pénzügyi szolgáltatásokhoz. A TransferWise hozzáférése az MNB Valós Idejű Bruttó Elszámolási Rendszeréhez (VIBER) és a GIROInstant fizetési rendszeréhez mindezt elérhetővé tette.
Ez az integráció lehetővé teszi a TransferWise számára, hogy banki partnerek használata nélkül kínálja szolgáltatását, csökkentse működésének költségeit, ezáltal pedig alacsonyabb díjakat kínálhasson ügyfeleinek.
Valamint az ügyfelek így hozzáférést kapnak az azonnali kifizetésekhez forint utalásaiknál. Jelenleg a TransferWise utalásainak 30%-a azonnali, ez az integráció pedig még közelebb viszi a céget céljának eléréséhez: pénz határok nélkül – olcsón, kényelmesen és átláthatóan, végül pedig ingyenesen.
Magyar IBAN a TransferWise-tól
Ezzel egy időben, a mai naptól kezdve a TransferWise magyar számlaadatokat (IBAN-t) is tud kínálni ügyfeleinek, ami az eddig is elérhető eurozónán belüli, egyesült államokbeli, egyesült királyságebeli, ausztrál, új-zélandi és szingapúri számlaadatok sorát gyarapítja.
Ez azt jelenti, hogy a TransferWise 8 millió ügyfelének mindegyike fogadhat és küldhet belföldi utalásokat Magyarországon többpénznemű számláját használva.
Meglepetések és extra költségek helyett Transferwise „bankkártyával” utazz külföldre, 2018.09.06.
A Transferwise adhatja a céges devizaszámládat is, 2018.02.06.
Magyarországon is használható a TransferWise kártyákkal az Apple Pay, 2020.04.03.
Egyedülálló a TransferWise és az MNB együttműködése
A TransferWise szeretné felhívni más országok nemzeti bankjainak figyelmét, hogy az MNB és a Bank of England példáján keresztül demokratizálják a hozzáférést a pénzügyi infrastruktúrájukhoz. Az, hogy a fintech cégek azonos feltételekkel szállhatnak versenybe, a fogyasztók számára kedvezőbb ajánlatokat jelent.
Bartha Lajos, a Magyar Nemzeti Bank ügyvezető igazgatójának nyilatkozata szerint:
“A PSD2-vel (megjegyzés: Második Pénzforgalmi Irányelvvel) együtt a magyarországi azonnali fizetési rendszer jelentős változást hozott: a verseny fokozódik, de új lehetőségek is megjelennek. Új és már meglévő pénzügyi szolgáltatók egyaránt kihasználhatják az újonnan bevezetett szabályozói környezet által kínált lehetőségeket, az azonnali fizetési rendszer pedig megfelelő alapot nyújt az innovatív felhasználói szolgáltatások és pénzügyi megoldások kidolgozásához.
Az MNB mindig is támogatta az innovációt, így örömmel tölt minket el, hogy Magyarország egyik meghatározó szereplője, a TransferWise úgy döntött, hogy megragadja a felkínált lehetőségeket, és ezzel segíti az elektronikus fizetések elterjedését, valamint a magyar felhasználók bekapcsolódását a nemzetközi fizetési körforgásba.”
Kristo Käärmann, a TransferWise ügyvezető igazgatója és alapítója így nyilatkozott:
“Ma az MNB, az Európai Unió nemzeti bankjai közül elsőként adott közvetlen elérést fizetési rendszeréhez, ezzel pedig felhasználók millióinak teszi lehetővé, hogy hozzáférjenek egy valóban versenyképes szolgáltatáshoz. Ez egy óriási előrelépés. Így nincs szükségünk közvetítőre az utalásokhoz, ami azt jelenti, hogy időt és pénzt spórolunk meg ügyfeleinknek.
Hiszek abban, hogy az azonnali, olcsó, és átlátható pénzmozgatás a 21. században alapvető szolgáltatás kellene, hogy legyen, ez az integráció pedig egy lépéssel közelebb hozott minket egy ilyen világhoz. A Magyar Nemzeti Bank bebizonyította, hogy a pénzügyi rendszer igenis felkészülhet a jövő változásaira, mi pedig nagyon izgatottak vagyunk, hogy részesei lehetünk ennek a folyamatnak.”
← Üdvözlet a bevetésirányító központból MNB: 2 ezerrel csökkent a bankkártya elfogadóhelyek száma a koronavírus-járvány miatt →
A FinTechZone górcső alá veszi a legfrissebb hazai és nemzetközi digitális pénzügyi fejlesztésekről, megoldásokról szóló híreket, bejelentéseket. Megosztjuk azokat, amelyekről úgy gondoljuk, hozzájárulnak a hagyományos pénzügyi közvetítői rendszer digitális fejlődéséhez, az ügyfélélmény növekedéséhez. Szakmai hátterünk a hitelességünk. #nobullshit
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.